b"\n_START_ARTICLE_\nMiranda Rumina\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je iz ekonomije in nadaljevala \xc5\xa1tudij angle\xc5\xa1kega in italijanskega jezika s knji\xc5\xbeevnostjo. Veliko je potovala in ustvarjala po svetu (v Italiji, Angliji, Gr\xc4\x8diji, Nem\xc4\x8diji, na Tajskem, v Indiji, ZDA, Avstraliji, na Vanuatuju in drugod). Zdaj \xc5\xbeivi in ustvarja med Indijo (Auroville) in Slovenijo. Je idejni vodja \xc5\xa1tevilnih projektov umetni\xc5\xa1kega dru\xc5\xa1tva Kerubin, ki ima v Izoli tudi galerijo Kerubin._NEWLINE_V slikarstvu in kiparstvu je preizkusila razli\xc4\x8dne tehnike, na primer kola\xc5\xbe in digitalno grafiko (Art & Fashion, 108 Simple Koans, Modern Angels), \xc5\xbee na za\xc4\x8detku svoje umetni\xc5\xa1ke poti pa je razvila edinstveno tehniko tridimenzionalnega akrilnega reliefa (Angeli, Dance of the Planets). Ustvarja tudi skulpture v steklu (Odiseja 2001, Requiem, Planeti) in drugih materialih (bron, vosek) ter steklene fuzijske slike (Yin and Yang Spring Collection)._NEWLINE_Pri svojih projektih, \xc5\xa1e posebej ve\xc4\x8dpredstavnostnih, zdru\xc5\xbeuje umetni\xc5\xa1ke zvrsti in tehnike in predvsem ljudi. Med najbolj reprezentativne projekte sodijo Kerubin Launch (2002), She is ShAKTI (2004), Manhattan N.Y. (2005), Stoli/Chairs (2006) in Pal\xc4\x8dki/Gnomes (2006)._NEWLINE_Do danes je imela prek trideset samostojnih razstav in ve\xc4\x8dpredstavnostnih predstavitev, nekatere v najpomembnej\xc5\xa1ih institucijah v Sloveniji in tujini ter na nenavadnih krajih, kot so grajski stolp, kapela, cerkveno stopni\xc5\xa1\xc4\x8de, arboretum, nakupovalno sredi\xc5\xa1\xc4\x8de, mlin. Leta 2003 je bila izbrana za sodelovanje na firen\xc5\xa1kem bienalu sodobne umetnosti in se je udele\xc5\xbeila poletnega bienala v mestu Lule\xc3\xa5 na \xc5\xa0vedskem. Leto pozneje je bila nagrajena na mednarodnem ExTemporu v Izoli. Istega leta je iz\xc5\xa1la njena tretja knjiga, Kodeks (nadaljevanje in nadgradnja avtobiografije Lidia), katerega izid so spremljale mnoge ve\xc4\x8dpredstavnostne predstavitve in ledena instalacija ter izdaja tudi v interaktivni digitalni obliki. V letu 2007 je na DVD-ju v obliki zvo\xc4\x8dne knjige z dodatki izdala tudi pravljico Mala morska deklica in njen delfin.\n_START_SECTION_\nRazstave, projekti, nagrade\n_START_PARAGRAPH_\n1980_NEWLINE_Water, Fotogalerija Atrij, Ljubljana_NEWLINE_1991_NEWLINE_Bela razstava, Cankarjev dom, Ljubljana_NEWLINE_White Exhibition, Naxos Gallery, Naksos, Gr\xc4\x8dija_NEWLINE_1992_NEWLINE_Zvodnica in svetnica, K4, Ljubljana_NEWLINE_1993_NEWLINE_Angeli Atlantici, Slovenski narodni muzej v Ljubljani_NEWLINE_Centro holistico,Trst, Italija_NEWLINE_Galerija YAM, Ljubljana_NEWLINE_1994_NEWLINE_Gallery Antiche Mura, Monfalcone, Italija_NEWLINE_Agricultural Bank and Credit House, Opicina, Italija_NEWLINE_Mestna galerija v Konstanzu, Nem\xc4\x8dija_NEWLINE_1995_NEWLINE_Gallery Restaurant YAM, Ljubljana, Slovenija_NEWLINE_Hommage mojstrom modrosti, Yam\xc4\x8dica, Ljubljana_NEWLINE_Galerija na prostem, Rakitna_NEWLINE_Arboretum, galerija na prostem, Vol\xc4\x8dji Potok_NEWLINE_1996_NEWLINE_Frizerski salon Frida, Ljubljana_NEWLINE_Belinka, Ljubljana_NEWLINE_Hommage mojstrom, KUD France Pre\xc5\xa1eren, Ljubljana_NEWLINE_Olympiahalle M\xc3\xbcnchen, Nem\xc4\x8dija_NEWLINE_1997_NEWLINE_Le quattro stagioni, Valvazorjeva kapela, Izlake_NEWLINE_Casino Metropol, Portoro\xc5\xbe_NEWLINE_Okarina, Bled_NEWLINE_1999_NEWLINE_Where Art Joins Sorcery, Zemon_NEWLINE_2000_NEWLINE_Requiem, Hommage W. A. Mozartu, steklene skulpture, stolp Ljubljanskega gradu, Slovenija_NEWLINE_Requiem, Galerija na prostem, Rakitna_NEWLINE_2001_NEWLINE_Tri barve, Homage Krzysztofu Kie\xc5\xa1lowskemu, Ljubljanski grad_NEWLINE_Lanta's Small Talk, Ko Lanta, Tajska_NEWLINE_2002_NEWLINE_L\xe2\x80\x99amore \xc3\xa8... Il filo di palia, Monfalcone, Italija_NEWLINE_Planeti, Studio Galerija Gasspar, Piran_NEWLINE_Art Made in Slovenija, Mercator Center Ljubljana_NEWLINE_2003_NEWLINE_33 \xe2\x80\x93 From Heart to Heart, Kerubin, Izola_NEWLINE_Lule\xc3\xa5 Sommar Biennal, Lule\xc3\xa5, \xc5\xa0vedska_NEWLINE_Kola\xc5\xbei, Logum, Ljubljana_NEWLINE_2004_NEWLINE_She Is ShAKTI, Hotel Mons, Ljubljana_NEWLINE_Kodeks, umetni\xc5\xa1ke fotografije, Kerubin, Izola_NEWLINE_Ledena instalacija Kodeks, Mercator center Ljubljana_NEWLINE_Kodeks, razstava Zenovskih slik iz knjige Kodeks, Kerubin, Izola_NEWLINE_108 Simple Koans, Kerubin, Izola_NEWLINE_After Lule\xc3\xa5 Summer Biennial 2003, Galerija MORS, Ljubljana_NEWLINE_Yin and Yang Spring Collection, Homage to Gianni Versace, z Rokom Eckertom, Kerubin, Izola_NEWLINE_Art Made In Slovenija, TV Paprika, Ljubljana_NEWLINE_Nagrada na 15. mednarodnem festivalu ExTempore v Izoli_NEWLINE_2005_NEWLINE_Manhattan N.Y. Zen, Consulate General of the Republic of Slovenija, New York_NEWLINE_Manhattan N.Y., Eurocenter, Ljubljana_NEWLINE_Manhattan N.Y., Kerubin in Multimedijski prostor KT1, Izola_NEWLINE_2007_NEWLINE_Modern Angels, Art In Our Lives , Casablanca, Pondicherry, Indija_NEWLINE_Modern Angels, Tibetan Pavilion, Auroville, Indija"